ถนนเป็นหลุมเป็นเนินขนาดใหญ่ หลายจุด เกิดอุบัติเหตุแล้ว ซึ่งเคยแจ้ง กทม. ทราบแล้ว ตามเลขรับเรื่องที่ 2024-GZW4PM แต่กลับแจ้งว่าอยู่ระหว่างการจัดซื้อจัดจ้าง และไม่ดำเนินการแก้ไขเบื้องต้น จนเกิดอุบัติเหตุกับผู้ใช้ทางสัญจร จึงขอแจ้งเรื่องนี้อีกครั้งว่าให้รีบดำเนินการแก้ไข ถนนชำรุดมาไม่ระยะเวลานานพอสมควร ทั้งที่เป็นถนนที่เพิ่งสร้างไม่ถึง 2 ปี ตามสัญญาจ้างก่อสร้างตามประกาศคณะกรรมการนโยบายการจัดซื้อจัดจ้างและการบริหารพัสดุภาครัฐ ข้อ 8 ตามปกติจะกำหนดไม่น้อยกว่า 2 ปี ซึ่งการชำรุดบกพร่องก็เริ่มจากผิวถนนแตก และเริ่มทรุดตัวจนเป็นหลุมเป็นบ่อ ประชาชนต้องช่วยกันเอาหินดินทรายมาอุดแต่ก็ทำได้ชั่วคราว ทั้งๆที่ควรเป็นหน้าที่ของสำนักการโยธาและผู้รับจ้างเข้าทำการแก้ไข ภายในกำหนดตามสัญญา ขอให้เข้าแก้ไขโดยด่วน 
##ทั้งนี้เพราะเหตุใดถึงต้องดำเนินการจัดซื้อจัดจ้างใหม่ในเมื่อยังอยู่ในประกัน## หรือจะทำเป็นถนนคอนกรีตขยายช่องทางเดินรถ ถ้าเป็นแบบนั้นก็สมควรดำเนินการ